કોર્પોરેશનની નવી યાદી અંગે મધ્ય ઝોનના એસ્ટેટ અધિકારી રમેશ દેસાઇ કહે છે, અગાઉ આ મિલકતોને બીપીએમસી એકટ ર૬૭ હેઠળ મનાઇ નોટિસ અને તેની અવગણના કરવા બદલ બીપીએમસી ર૬૦ હેઠળ ત્રણ દિવસમાં જાતે તોડી નાખવાની નોટિસ ફટકારાઇ છે. તેમ છતાં સ્થિતિ યથાવત્ રહેતાં કેટલીક મિલકતને સીલ કરાઇ છે તો કેટલીક સંવેદનશીલ હોઇ સીલ મરાયાં નથી, જોકે પોલીસ બંદોબસ્ત મેળવ્યા બાદ આ મિલકતોને તોડી નખાશે. મધ્ય ઝોન માટે તાજેતરની બીજી જાહેર યાદી છે. નવા પશ્ચિમ ઝોનના એસ્ટેટ અધિકારી ચૈતન્ય શાહ કહે છે, દર મહિને પોલીસ બંદોબસ્ત મેળવવા પોલીસતંત્રને અરજી કરીએ છીએ. જ્યારે દક્ષિણ ઝોનના એસ્ટેટ અધિકારી રાજેન્દ્ર જાધવ ફોન ઉપાડવાને બદલે કાપી નાખીને વાત કરવાનું ટાળે છે.